ลุ้น SET รีบาวด์! การเมืองคืบหน้า เปิดรับสมัคร “ส.ส.” บัญชีรายชื่อ-พลังงานหนุน
แนวโน้ม SET แกว่งตัวขึ้น รับปัจจัยบวกจากตัวเลข PMI ภาคการผลิตสหรัฐเดือนมี.ค.ชะลอ ส่งผลตลาดคาดการขึ้นดอกเบี้ยสหรัฐจะชะลอ ประกอบกับปัจจัยเลือกตั้งในประเทศยังช่วยหนุน ส่วนตลาดหุ้นเอเชียเช้านี้เคลื่อนไหวแดนบวก พร้อมให้แนวต้าน 1,610 จุด แนวรับ 1,590 จุด
แนวโน้ม SET แกว่งตัวขึ้น รับปัจจัยบวกจากตัวเลข PMI ภาคการผลิตสหรัฐเดือนมี.ค.ชะลอ ส่งผลตลาดคาดการขึ้นดอกเบี้ยสหรัฐจะชะลอ ประกอบกับปัจจัยเลือกตั้งในประเทศยังช่วยหนุน
4 เม.ย. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่าแกว่งตัวขึ้นได้ หลังจากแรงกดดันของหุ้น DELTA รับรู้ไปมากแล้วเมื่อวานนี้ ประกอบกับตัวเลข PMI ภาคการผลิตของสหรัฐเดือนมี.ค. เมื่อคืนนี้รายงานออกมาชะลอตัวลง ทำให้ตลาดคาดว่าแนวโน้มการขึ้นดอกเบี้ยของสหรัฐจะเริ่มมีการชะลอขึ้นดอกเบี้ยด้วยเช่นกัน
ขณะที่ปัจจัยในประเทศยังมีปัจจัยการเลือกตั้งหนุน ซึ่งในวันนี้จะเป็นวันที่มีการเปิดรับสมัครส.ส.บัญชีรายชื่อ ทำให้เป็นปัจจัยหนุนในประเทศ ส่วนตลาดหุ้นอื่นในภูมิภาคเอเชียเช้าวันนี้ที่เปิดมาส่วนใหญ่เคลื่อนไหวในแดนบวก
แต่อย่างไรก็ตามยังมองว่ามูลค่าการซื้อขายในช่วงนี้ยังไม่มาก เนื่องจากเข้าใกล้สู่ช่วงวันหยุดยาว ทำให้ดัชนีจะยังแกว่งตัวในกรอบ แนวต้าน 1,610 จุด แนวรับ 1,590 จุด